Aktiewe hoop - 13 Augustus 2020 - undefined - BibleSA
Aktiewe hoop - 13 Augustus 2020
Maar ons wat van die dag is, moet nugter wees; ons moet geloof en liefde as borsharnas dra en die hoop op verlossing as helm.
Dit is waar dat ons nie kan voorspel wanneer Christus se wederkoms gaan plaasvind nie. 'n Aantal verse voor ons vers vir vandag, lees ons: "dat die dag van die Here onverwags kom soos 'n dief in die nag." (1 Tessalonisense 5:2). Jesus self het gesê: "Maar niemand weet wanneer daardie dag en uur kom nie, selfs nie die engele in die hemel nie en ook nie die Seun nie. Net die Vader weet dit." (Markus 13:32)
'n Soldaat trek sy wapenrusting aan om te veg en homself te verdedig. Wat die borsharnas en helm vir die soldaat se hart en kop moet doen, is wat liefde en hoop vir ons doen. Geloof stel ons in staat om die beproewinge wat ons beleef te verduur, liefde spoor ons aan tot aksie, en hoop help ons om uit te sien na die heerlikheid wat geopenbaar sal word.